Document ID: 32005D0771

KOMISJONI OTSUS,
3. november 2005,
millega muudetakse otsust 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti
(teatavaks tehtud numbri K(2005) 4186 all)
(EMPs kohaldatav tekst)
(2005/771/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 punkti ii,
ning arvestades järgmist:
(1)
Vastavalt komisjoni otsuse 93/195/EMÜ (2) II lisas ätestatud üldeeskirjadele on registreeritud hobuste taassisenemine pärast võidusõidu, võistluse või kultuuriürituse tõttu toimunud ajutist eksporti piiratud hobustega, keda on peetud kuni 30 päeva kõnealuse otsuse I lisas loetletud samasse rühma kuuluvas kolmandas riigis.
(2)
Registreeritud hobused, kes osalevad olümpiamängudel, nendele eelnevatel katsevõistlustel ja paraolümpiamängudel, viibivad vastuvõtva kolmanda riigi ja korraldava organi, rahvusvahelise ratsaspordiliidu (International Federation for Equestrian Sports - FEI) pädevate asutuste veterinaarjärelevalve all.
(3)
Võttes arvesse veterinaarjärelevalve taset ja asjaolu, et asjaomaseid hobuseid hoitakse halvema tervisliku seisundiga loomadest eraldi, tuleks ajutise ekspordi perioodi pikendada kuni 90 päevani ning vastavalt sätestada loomatervishoiunõuded ja veterinaarsertifikaadid registreeritud hobuste taassisenemiseks pärast olümpiamängude, sealhulgas nendele eelnevate katsevõistluste ning paraolümpiamängude hobuste võistlustel osalemise tõttu toimunud ajutist eksporti.
(4)
Seepärast tuleks otsust 93/195/EMÜ vastavalt muuta.
(5)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 93/195/EMÜ muudetakse järgmiselt.
1.
Artiklisse 1 lisatakse järgmine taane:
“-
on osalenud olümpiamängude, nendele eelnevate katsevõistluste või paraolümpiamängude hobuste võistlustel ja vastavad veterinaarsertifikaadis sätestatud nõuetele käesoleva otsuse IX lisas esitatud näidisveterinaarsertifikaadi kohaselt.”
2.
Käesoleva otsuse lisa tekst lisatakse IX lisana.
Artikkel 2
Käesolev otsus on adresseeritud liikmesriikidele.
Brüssel, 3. november 2005

Labels: 0
3
6